Babelscape/SREDFM huggingface dataset:
मुल्तान भारी जल उत्पादन केंद्र

मुल्तान भारी जल उत्पादन केंद्र एक छोटा भारी जल उत्पादन संयंत्र है, जो मुल्तान, पंजाब, पाकिस्तान में स्थित है। इसकी मूल वार्षिक क्षमता 13 मीट्रिक टन है। संयंत्र के लिए उपकरण आंशिक रूप से 1980 में बेल्जियम से प्राप्त किए गए थे । इसके

के बारे में आधिकारिक जानकारी गोपनीय है तथा आम जनता और मीडिया के लिए उपलब्ध नहीं है। सार्वजनिक रूप से जो ज्ञात है वह विभिन्न खुफिया एजेंसियों द्वारा प्रकाशित खुफिया रिपोर्टों पर आधारित है। पाकिस्तान के कुछ अन्य परमाणु केंद्रों की तरह मुल्तान केंद्र भी अंतर्राष्ट्रीय परमाणु ऊर्जा एजेंसी के निरीक्षण के अधीन नहीं है। 

केंद्र पर स्थापित सबसे बड़ा संयंत्र एक 140,000 से 117,000 टन अमोनियम नाइट्रेट के वार्षिक उत्पादन क्षमता का उर्वरक कारखाना है। एक छोटा 43,000 टन यूरिया की वार्षिक उत्पादन क्षमता का उर्वरक संयंत्र भी स्थापित है। सन् 1998 में, पाकिस्तान सरकार ने PAF के निजीकरण का निर्णय लिया, जिसे पहले राष्ट्रीय उर्वरक निगम (NFC) द्वारा प्रबंधित किया जाता था।
अमद बट

अमद बट (जन्म 10 मई 1995) पंजाब, पाकिस्तान के क्रिकेट खिलाड़ी हैं।
चरित्रहीन

चरित्रहीन बांग्ला के महान उपन्यासकार शरत्चन्द्र चट्टोपाध्याय द्वारा रचित एक जनप्रिय बांग्ला उपन्यास है। यह उपन्यास १९१७ ई में प्रकाशित हुआ था। इसमें मेस जीवन के वर्णन के साथ मेस की नौकरानी (सावित्री) से प्रेम की कहानी है। नारी का शोषण, समर्पण और भाव-जगत तथा पुरुष समाज में उसका चारित्रिक मूल्यांकन - इससे उभरने वाला अन्तर्विरोध ही इस उपन्यास का केन्द्रबिन्दु है। ‘चरित्रहीन’ को जब उन्होंने लिखा था तब उन्हें काफी विरोध का सामना करना पड़ा था क्योंकि उसमें उस समय की मान्यताओं और परम्पराओं को चुनौती दी गयी थी। 'भारतवर्ष' के संपादक कविवर द्विजेन्द्रलाल राय ने इसे यह कहकर छापने से मना कर दिया किया कि यह सदाचार के विरुद्ध है।

शरतचन्द्र ने नारी मन के साथ-साथ इस उपन्यास में मानव मन की सूक्ष्म प्रवृत्तियों का भी मनोवैज्ञानिक विश्लेषण किया है, साथ ही यह उपन्यास नारी की परम्परावादी छवि को तोड़ने का भी सफल प्रयास करता है। उपन्यास प्रश्न उठाता है कि देवी की तरह पूजनीय और दासी की तरह पितृसत्ता के अधीन घुट-घुटकर जीने वाली स्त्री के साथ यह अन्तर्विरोध और विडम्बना क्यों है? यह उपन्यास ‘चरित्र’ की अवधारणा को भी पुनःपरिभाषित करता है। उपन्यास में तत्कालीन हिन्दू समाज का अच्छा चित्रण है और पश्चिमी सोच के प्रभाव और रूढीवादी बंगाली समाज के द्वन्द पर भी अच्छा प्रकाश डाला है।

शरत बाबू के वर्मा के घर मे लगी आग मे उनकी कई पुस्तकों की पाण्डुलिपियाँ जलकर राख हो गयी थीं। उनमे 'चरित्रहीन' भी थी जिसके ५०० पृष्ठों के जलने का उन्हे बहुत दुख रहा। इसने उन्हे बहुत दुख हुआ लेकिन वे निराश नहीं हुए। दिन-रात असाधारण परिश्रम कर उसे पुनः लिखने मे समर्थ हुए। लिखने के बाद शरत् बाबू ने इसके सम्बन्ध में अपने काव्य-मर्मज्ञ मित्र प्रमथ बाबू को लिखा - 
: "केवल नाम और प्रारम्भ को देखकर ही चरित्रहीन मत समझ बैठना। मैं नीतिशास्त्र का सच्चा विद्यार्थी हूँ। नीतिशास्त्र समझता हूँ। कुछ भी हो, राय देना, लेकिन राय देते समय मेरे गम्भीर उद्देश्य को याद रखना। मैं जो उलटा-सीधा कलम की नोक पर आया, नहीं लिखता। आरम्भ में ही जो उद्देश्य लेकर चलता हूँ वह घटना चक्र में बदला नहीं जाता।

प्रमथ बाबू की हिम्मत उस पुस्तक के प्रकाशन की जिम्मेदारी लेने की नहीं हुई।
दूरदर्शन

आशीष लहरे के अनुसार -"दूरदर्शन या टेलीविज़न"' (या संक्षेप मे , टीवी) एक ऐसी दूरसंचार प्रणाली है जिसके द्वारा चलचित्र व ध्वनि को दो स्थानों के बीच प्रसारित व प्राप्त किया जा सके। यह शब्द दूरदर्शन सेट, दूरदर्शन कार्यक्रम तथा प्रसारण के लिये भी प्रयुक्त होता है। दूरदर्शन का अंग्रेजी शब्द 'टेलिविज़न' लैटिन तथा यूनानी शब्दों से बनाया गया है जिसका अर्थ होता है दूर दृष्टि (यूनानी - टेली = दूर, लैटिन - विज़न = दृष्टि)। दूरदर्शन सेट १९३० के उत्तरार्ध से उपलब्ध रहे हैं और समाचार व मनोरंजन के स्रोत के रूप में शीघ्र ही घरों व संस्थाओं में आम हो गये। १९७० के दशक से वीसीआर टेप और इसके वाद वीसीडी व डीवीडी जैसे अंकीय प्रणालियों के द्वारा रिकार्ड किये कार्यक्रम व सिनेमा देखना भी सम्भव हो गया।

भारत में दूरदर्शन प्रसारण का प्रारम्भ 15 सितंबर, 1959 में हुआ जब एक प्रायोगिक परियोजना के रूप में दिल्ली में दूरदर्शन केन्द्र खोला गया तथा दूरदर्शन नाम से सरकारी दूरदर्शन चैनल की नींव पड़ी। दूरदर्शन में उपग्रह तकनीक का प्रयोग १९७५-१९७६ में प्रारम्भ हुआ।
जेनीफर हॉकिन्स

जेनीफर हॉकिन्स (जन्म 22 दिसंबर 1983) वर्ष २००४ की मिस यूनीवर्स थीं।
केन्द्रीय सांख्यिकीय संगठन

केन्द्रीय सांख्यिकीय संगठन (अंग्रेज़ी:"सेंट्रल स्टैटिस्टिकल ऑर्गैनाइज़ेशन") भारत में सांख्यिकीय गतिविधियों के समन्वय एवं सांख्यिकीय मानकों के विकास एवं अनुरक्षण हेतु उत्तरदायी संगठन है। इसके संग एक सुव्यवस्थित ग्राफ़िकल इकाई भी सहायक है। इस संगठन का मुख्यालय नई दिल्ली में स्थित है। यह संगठन सांख्यिकी एवं कार्यक्रम क्रियान्वयन मंत्रालय, भारत सरकार के अंतर्गत्त कार्य करता है।

केंद्रीय सांख्यिकीय कार्यालय (सीएसओ), राष्ट्रीय सांख्यिकीय संगठन (एनएसओ) के दो स्कंधों में से एक है जो देश में सांख्यिकीय कार्यकलापों का समन्वय करता है तथा सांख्यिकीय मानकों का विकास और उसका अनुरक्षण करता है। इसके कार्यकलापों में राष्ट्रीय लेखा के संकलन, औद्योगिक उत्पादन सूचकांक का संकलन, उद्योगों का वार्षिक सर्वेक्षण और आर्थिक गणना का आयोजन तथा उपभोक्ता मूल्य सूचकांक का संकलन भी शामिल है। यह विभिन्न सामाजिक सांख्यिकी, प्रशिक्षण, अंतर्राष्ट्रीय समन्वय, औद्योगिक वर्गीकरण इत्यादि का काम भी देखता है। 

केंद्रीय सांख्यिकीय कार्यालय का प्रमुख महानिदेशक होता है जिसकी सहायतार्थ 5 अपर महानिदेशक होते हैं जो राष्ट्रीय लेखा प्रभाग, सामाजिक सांख्यिकी प्रभाग, अर्थ-सांख्यिकी प्रभाग, प्रशिक्षण प्रभाग और समन्वय एवं प्रकाशन प्रभाग का कार्य देखते हैं। 

केंद्रीय सांख्यिकीय कार्यालय, सरदार पटेल भवन, संसद मार्ग, नई दिल्ली में स्थित है। सीएसओ का औद्योगिक सांख्यिकी स्कंध कोलकाता में स्थित है। संगणक केंद्र भी सीएसओ के अंतर्गत आता है जो आर.के. पुरम, नई दिल्ली में स्थित है।
मुंबई इंडियंस

मुंबई इंडियंस (एमआई के रूप में संक्षिप्त) इंडियन प्रीमियर लीग में एक क्रिकेट फ्रैंचाइज़ी है जो मुंबई, महाराष्ट्र की राजधानी पर आधारित है।

2008 में स्थापित, मुंबई इंडियंस इंडियन प्रीमियर लीग (आईपीएल) में खेलती हैं। टीम का मालिकाना हक भारत की सबसे बड़ी कंपनी रिलायंस इंडस्ट्रीज के पास है, जो अपनी 100% सहायक कंपन इंडियाविन स्पोर्ट्स के माध्यम से है। अपनी स्थापना के बाद से, टीम ने मुंबई में 33,108 क्षमता वाले वानखेड़े स्टेडियम में अपने घरेलू मैच खेले हैं।

मुंबई इंडियंस का ब्रांड मूल्य $106 मिलियन है, जिससे वह लगातार दूसरे वर्ष आईपीएल की सबसे मूल्यवान फ्रेंचाइज़ी बनीं और मुंबई आईपीएल की पहली फ्रेंचाइज़ी है जिनसे $100 मिलियन का आंकड़ा पार किया है।

मुंबई इंडियंस आईपीएल में सबसे सफल टीम है। उन्होंने फाइनल में रॉयल चैलेंजर्स बैंगलोर को 31 रन से हराकर 2011 में अपना पहला चैंपियंस लीग ट्वेंटी20 जीता। टीम ने 2013 में अपना पहला आईपीएल खिताब जीतकर दोहरी जीत हासिल की, फाइनल में चेन्नई सुपर किंग्स को 23 रन से हरा दिया, और फिर उसी साल, अपने दूसरे चैंपियंस लीग टी20 खिताब जीतने के लिए राजस्थान रॉयल्स को 33 रन से हराया। उन्होंने 24 मई 2015 को अपना दूसरा आईपीएल खिताब जीता और फाइनल में चेन्नई सुपर किंग्स को 41 रन से हराकर एक से अधिक आईपीएल खिताब जीतने वाली तीसरी टीम बन गई। 21 मई 2017 को, उन्होंने रोमांचक फाइनल में राइजिंग पुणे सुपरजायंट को 1 रन से हराकर अपना तीसरा आईपीएल खिताब जीता, इस प्रकार तीन आईपीएल खिताब जीतने वाली पहली टीम बन गई। 2019 में टूर्नामेंट खेलते हुए, उन्होंने अपना 100 वां टी20 मैच जीता, ऐसा करने वाली पहली टीम बन गई। दिल्ली कैपिटल्स को 2020 के फाइनल में 5 विकेट से हरा कर मुंबई ने अपना पाँचवां आईपीएल खिताब जीता और पाँच आईपीएल जीतने वाली पहली टीम बनीं।

वर्तमान में मुंबई इंडियंस की कप्तानी रोहित शर्मा कर रहे हैं। महेला जयवर्धने को 2017 सीजन से मुंबई इंडियंस का मुख्य कोच नियुक्त किया गया है। शर्मा टीम के प्रमुख रन स्कोरर हैं जबकि लसिथ मलिंगा टीम और आईपीएल दोनों के प्रमुख विकेट टेकर हैं।
ठोस अवस्था भौतिकी

right|thumb|300px|हीरा की संरचना का चलित दृष्य
ठोस अवस्था की भौतिकी (Solid-state physics) को ठोस अवस्था का सिद्धांत (Solid-state theory) के नाम से भी जाना जाता है। यह भौतिकी की वह शाखा है जिसमें ठोस की संरचना और उसके भौतिक गुणों का अध्ययन किया जाता है। यह संघनित प्रावस्था भौतिकी की सबसे बड़ी शाखा है। ठोस अवस्था भौतिकी में इस बात पर विचार किया जाता है कि ठोसों के वाह्य गुण उनके परमाणु-स्तरीय गुणों से किस प्रकार सम्बन्धित हैं। इस प्रकार ठोस अवस्था भौतिकी, पदार्थ विज्ञान का सैद्धान्तिक आधार बनाती है। इसके अलावा ट्रांजिस्टरों की प्रौद्योगिकी एवंl अर्धचालकों की तकनीकी आदि में इसका सीधा उपयोग भी होता है।
किरिबाती डॉलर

किरिबाती डॉलर किरिबाती की मुद्रा है। यह एक स्वतंत्र मुद्रा पर नहीं है, बल्कि ऑस्ट्रेलियाई डॉलर से 1:1 के अनुपात में आंकी जाती है। सिक्के 1979 में ऑस्ट्रेलियाई डॉलर के सिक्कों और बैंकनोट के साथ जारी किए गए।
किर्गिज़ भाषा

किर्गिज़ एक तुर्की भाषा है और रूसी भाषा के अतिरिक्त यह किर्गिज़स्तान की आधिकारिक भाषा है। कुल के हिसाब से यह अल्तेय से बहुत निकट से और कज़ाख से दूर से जुड़ती है। हालाँकि वर्तमान समय में भाषीय सम्मिलन की वजह से किर्गिज़ और कज़ाख के बीच ज्यादा निकटता नजर आती है।

किर्गिज़ भाषा किर्गिज़स्तान, चीन, अफ़गानिस्तान, कज़ाख़िस्तान, ताजिकिस्तान, तुर्की, उज़्बेकिस्तान, पाकिस्तान और रूस में करीबन 40 लाख लोगों द्वारा बोली जाती है। किर्गिज़ २०वीं शताब्दी तक मूलतः संशोधित अरबी-फ़ारसी लिपि में लिखी जाती थी, जिसके बाद कुछ समय के लिए रोमन लिपि का इस्तेमाल किया जाने लगा। बाद में सोवियत संघ के प्रभाव की वजह से सिरिलिक वर्णमाला मानक बन गई और आज तक चलन में है। हालाँकि कुछ लोग आज भी अरबी लिपि का उपयोग करते हैं। सोवियत संघ के 1991 में विघटन और देश के स्वतंत्र होने के बाद से किर्गिज़ भाषा को पुनः रोमन लिपि में कुछ किर्गिज राजनीतिज्ञ बात कह रहे हैं, लेकिन इस योजना को मूर्त रूप नहीं दिया जा सका।

आजकल, यह अभी भी मुख्य भाषा मुख्य शहरों में, इस तरह के रूप में बिश्केक जबकि किरगिज़ जारी है जमीन खोने विशेष रूप से युवा पीढ़ी के बीच।
शान राज्य

शान राज्य (बर्मी: ရှမ်းပြည်နယ်) बर्मा के पूर्व में स्थित एक राज्य है। इसकी उत्तर में कचिन राज्य और चीन का युन्नान प्रान्त, पूर्व में लाओस और दक्षिण में थाईलैण्ड स्थित है। शान राज्य बर्मा की सबसे बड़ी प्रशासनिक ईकाई है और इसमें देश का लगभग एक-चौथई क्षेत्रफल सम्मिलित है। इस राज्य का नाम यहाँ रहने वाले शान समुदाय पर पड़ा है।

यह बर्मा का पूर्वी सीमांत प्रदेश है। इसकी राजधानी तौन्गयी (Taunggyi) है। इस प्रांत में ३,००० फुट औसत ऊँचाई वाले शान पठार हैं। यहाँ की मुख्य चट्टान नीस है। राज्य में कुछ जवाहरातों की खानें भी हैं। यहाँ की औसत वार्षिक वर्षा ४५ इंच से ५० इंच तक है। यहाँ धान, कपास, वोस्ते तथा तरकारियों की खेती होती है। रंगून एवं माण्डले रेल लाइन द्वारा लाशो आदि मुख्य केंद्रों तक पहुंचा जा सकता है।
तुला

right|thumb|300px|पारम्परिक तराजू
तुला या तराजू (balance), द्रव्यमान मापने का उपकरण है। भार की सदृशता का ज्ञान करानेवाले उपकरण को तुला कहते हैं। महत्वपूर्ण व्यापारिक उपकरण के रूप में इसका व्यवहार प्रागैतिहासिक सिंध में ईo पूo तीन सहस्राब्दी के पहले से ही प्रचलित था। प्राचीन तुला के जो भी उदाहरण यहाँ से मिलते हैं उनसे यही ज्ञात होता है कि उस समय तुला का उपयोग कीमती वस्तुओं के तौलने ही में होता था। पलड़े प्राय: दो होते थे, जिनमें तीन छेद बनाकर आज ही की तरह डोरियाँ निकाल कर डंडी से बाध दिए जाते थे। जिस डंडी में पलड़े झुलाए जाते थे वह काँसे की होती थी तथा पलड़े प्राय: ताँबे के होते थे।
पृथ्वी नारायण शाह

right|thumb|300px|गोरखा दरबार
पृथ्वी नारायण शाह (1722 - 1775) एक गोरखाली राजा थे जिन्होंने बादमें हिन्दू नेपाल अधिराज्यकी स्थापना किया था। उसके साथ और बहुता राज्योंको कब्जा करके नेपाल एकिकरण किया । 

उनका जन्म गोरखाली राजाओंके शाह वंश में हुआ । उनके पिता गोरखा राज्य के राजा नरभूपाल शाह और माता पाल्पा की राजकुमारी कौशल्यावती देवी थि । उन्होंने सन् १७९९ में राज्यारोहण किया ।
प्रत्यागामी इंजन

अन्तर्दहन पिस्टन इंजन किसी चार स्ट्रोक वाले सामान्य अन्तर्दहन पिस्टन इंजन के मुख्य अवयव -
E - वहिर्द्वार कैमशाफ्ट (Exhaust camshaft)
I - प्रवेशद्वार कैमशाफ्ट (Intake camshaft)
S - [[स्पार्क प्लग]]
V - वाल्व
P - [[पिस्टन]]
R - [[योजक छड़]] (Connecting rod)
C - [[क्रैंकशाफ्ट]] (Crankshaft)
W - शीतलक (जल) के प्रवाह के लिये जैकेट

प्रत्यागामी इंजन (reciprocating engine) को " पिस्टन इंजन " भी कहा जाता है। प्रत्यागामी इंजन में एक या अधिक पिस्टन होते हैं जो प्रत्यागामी गति (reciprocating motion) करते हैं और इस प्रकार दाब का समुचित ढ़ंग से गति में परिवर्तन करते हैं। पिस्टन की यह प्रत्यागामी गति अन्तत: क्रैंक एवं क्रैंक-शाफ्ट की सहायता से घूर्णन गति में बदल दी जाती है। प्रत्यागामी इंजन, वाह्य दहन इंजन तथा अन्तर्दहन इंजन दोनो में प्रयुक्त होता है।
अरबी लिपि

अरबी लिपि में अरबी भाषा सहित कई भाषाएं लिखीजाती हैं।

अरबी लिपि दाएँ से बाएँ लिखी और पढ़ी जाती है। इसकी कई ध्वनियाँ उर्दू की ध्वनियों से अलग हैं। हर एक स्वर या व्यंजन के लिये (जो अरबी भाषा में प्रयुक्त होता है) एक और सिर्फ़ एक ही अक्षर है। ह्रस्व स्वरों की मात्राएँ देना वैकल्पिक है।

श्रेणी:अरबी-फ़ारसी लिपियाँ
श्रेणी:लिपि
क्षार

क्षार एक ऐसा पदार्थ है, जिसको जल में मिलाने से जल का pHमान 7.0 से अधिक हो जाता है। ब्रंस्टेड और लोरी के अनुसार, क्षार एक ऐसा पदार्थ है जो अम्लीय पदार्थों को OH- दान करते हैं।

क्षारक वास्तव में वे पदार्थ हैं जो अम्ल के साथ मिलकर लवण और जल बनाते हैं। उदाहरणत:, जिंक ऑक्साइड सल्फ्यूरिक अम्ल के साथ मिलकर ज़िंक सल्फेट और जल बनाता है। दाहक सोडा (कॉस्टिक सोडा), सल्फ़्यूरिक अम्ल के साथ मिलकर सोडियम सल्फेट और जल बनाता है। धातुओं के ऑक्साइड सामान्यत: क्षारक हैं। पर इसके अपवाद भी हैं।

क्षारकों में धातुओं के ऑक्साइड और हाइड्राॅक्साइड हैं, पर सुविधा के लिए तत्वों के कुछ ऐसे समूह भी रखे गए हैं जो अम्लों के साथ मिलकर बिना जल बने ही लवण बनाते हैं। ऐसे क्षारकों में अमोनिया, हाइड्राॅक्सिलएमीन और फाॅस्फीन हैं। द्रव अमोनिया में घुल जाता है पर फिनोल्फथैलीन से कोई रंग नहीं देता। अत: कहाँ तक यह क्षारक कहा जा सकता है, यह बात संदिग्ध है।

यद्यपि ऊपर की क्षारक की परिभाषा बड़ी असंतोषप्रद है, तथापि इससे अच्छी परिभाषा नहीं दी जा सकी है। क्षारक (बेस) और क्षार (ऐल्कैली) पर्यायवाची शब्द नहीं हैं। सब क्षार क्षारक हैं पर सब क्षारक क्षार नहीं हैं। क्षार-धातुओं के ऑक्साइड, जैसे सोडियम ऑक्साइड, जल में घुलकर हाइड्राॅक्साइड बनाते हैं। ये प्रबल क्षारकीय होते हैं। क्षारीय मृदाधातुओं के आक्साइड, जैसे कैल्सियम ऑक्साइड, जल में अल्प विलेय और अल्प क्षारीय होते हैं। अन्य धातुओं के ऑक्साइड जल में नहीं घुलते और उनके हाइड्राॅक्साइड परोक्ष रीतियों से ही बनाए जाते हैं।

धातुओं के ऑक्साइड और हाइड्राॅक्साइड क्षारक होते हैं। क्षार धातुओं के ऑक्साइड जल में शीघ्र घुल जाते हैं। कुछ धातुओं के ऑक्साइड जल में कम विलेय होते हैं और कुछ धातुओं के ऑक्साइड जल में ज़रा भी विलेय नहीं हैं। कुछ अधातुओं के हाइड्राइड, जैसे नाइट्रोजन और फाॅस्फोरस के हाइड्राइड (क्रमश: अमोनिया और फाॅस्फीन) भी भस्म होते हैं।
प्रिनीत कौर

प्रिनीत कौर भारत के पंजाब की एक राजनेत्री हैं। उनको भारत सरकार की पंद्रहवीं लोकसभा के मंत्रीमंडल
में विदेश राज्यमंत्री में मंत्री बनाया गया था। वह पंजाब के मुख्यमंत्री अमरिंदर सिंह की धर्मपत्नी हैं।
बरह डायरॅक्ट

बरह डायरॅक्ट बरह नामक भारतीय भाषी टाइपिंग सॉफ्टवेयर का एक अंग है। यह एक वर्चुअल कीबोर्ड है जो कि बिना कॉपी-पेस्ट के झंझट के विंडोज़ में किसी भी ऍप्लीकेशन में सीधे हिन्दी में लिखने की सुविधा प्रदान करता है। यह यूनिकोड एवं नॉन-यूनिकोड दोनों तरह की टाइपिंग हेतु उपयोगी है। इण्टरनेट पर भारतीय भाषी यूनिकोड टाइपिंग के प्रसार के बाद यह काफी लोकप्रिय हो गया। बाद में इसकी लोकप्रियता को देखते हुए इसे बरह आइऍमई के नाम से एक अलग औजार के तौर पर भी उपलब्ध करवाया जाने लगा।

नॉन-यूनिकोड समर्थन के कारण यह फोटोशॉप, पेजमेकर आदि अयूनिकोडित प्रोग्रामों में ध्वन्यात्मक लिप्यंतरण विधि से हिन्दी टाइप करने के लिए उपयोगी है। जिन भी अयूनिकोडित प्रोग्रामों में फॉण्ट को चुनकर बदला जा सकता है यह उनमें काम कर सकता है।
गाम्बिया नदी

[[निओकोलो-कोबा राष्ट्रीय उद्यान]] से बहती हुई गाम्बिया नदी
गाम्बिया नदी, अफ़्रीका की एक प्रमुख नदी है, जो उत्तरी गिनी के फ़ोटा जालोन ("Fouta Djallon") पठार से निकलकर १,१३० किमी पश्चिम में बहती हुई अंध महासागर में गिरती है। इस नदी का आधा भाग नौकायन के योग्य है।

यह नदी प्रमुखतः गाम्बिया नामक देश के नाम से जानी जाती है जो अफ़्रीकी मुख्यभूमि पर सबसे छोटा देश है और इस देश में नदी के निचले बहाव का आधा भाग और दो किनारे पड़ते हैं।

फ़ोटा जालोन से आगे बढ़ते हुए यह नदी उत्तर-पश्चिम में बहती हुई सेनेगल के टांबाकौन्डा प्रांत में प्रवेश करती है, जहाँ यह निओकोलो-कोबा राष्ट्रीय उद्यान ("Parc National du Niokolo Koba") से बहती हुई निकलती है और फिर नीरी को और कोलोउन्तोउ नदियाँ इसमें मिलती हैं और फिर यह नदी गाम्बिया में फाटोटो नामक स्थान पर प्रवेश करती है। इस बिन्दू के बाद नदी आमतौर पर पश्चिम की ओर ही बहती है, लेकिन घुमावदार मार्ग से होती हुई यह महासागर में मिलने के स्थान पर लगभग १० किमी चौड़ी हो जाती है।

नदी के मुहाने पर जुफुरे नामक स्थान पर स्थित, जेम्स द्वीप, एक यूनेस्को विश्व धरोहर स्थल है। यह स्थान दास-व्यापार के लिए प्रयुक्त किया जाता था।
अदनसोनिया

अदनसोनिया वृक्षों की आठ प्रजातियों का एक वंश (जीनस) है, जिनमें से, छह मेडागास्कर, एक अफ्रीका की मुख्य भूमि और अरब प्रायद्वीप तथा एक ऑस्ट्रेलिया की मूल प्रजाति है। अफ्रीकी मुख्य भूमि की प्रजाति के वृक्ष मेडागास्कर में भी पाये जाते हैं, लेकिन यह इस द्वीप की मूल प्रजाति नहीं है।

इसे आम तौर पर गोरक्षी (हिन्दी नाम) या बाओबाब के नाम से जाना जाता है। इसके अन्य आम नामों में बोआब, बोआबोआ, बोतल वृक्ष, उल्टा पेड़ तथा बंदर रोटी पेड़ आदि नाम शामिल हैं। अरबी में इसे 'बु-हिबाब' कहा जाता है जिसका अर्थ है 'कई बीजों वाला पेड़', शायद इसी बु-हिबाब शब्द का अपभ्रंश रूप है बाओबाब। बाओबाब का अफ्रीका के आर्थिक विकास में काफ़ी योगदान होने की वजह से अफ्रीका ने इसे 'द वर्ल्ड ट्री' की उपाधि भी प्रदान की है और इसे एक संरक्षित वृक्ष भी घोषित किया है। इसका अनुवांशिक नाम मिशेल एडनसन, जो कि एक फ्रांसीसी प्रकृतिवादी और अन्वेषक थे और जिन्होने पहले पहल इस वृक्ष का वर्णन किया था, के सम्मान में "अदनसोनिया डिजिटाटा" रखा गया है।
हम दिल दे चुके सनम

हम दिल दे चुके सनम 1999 में बनी हिन्दी भाषा की नाटकीय प्रेमकहानी फ़िल्म है। इसका निर्देशन संजय लीला भंसाली ने किया है और मुख्य भूमिकाओं में सलमान खान, अजय देवगन और ऐश्वर्या राय हैं। इस फिल्म की कहानी "वो सात दिन" (1983) से मिलती है। इसका फिल्मांकन गुजरात और बुडापेस्ट, हंगरी में हुआ। जारी होने पर फिल्म सफल रही थी और इसने कई राष्ट्रीय फ़िल्म पुरस्कार और फिल्मफेयर पुरस्कार जीते थे। फिल्म सुपर हिट रही थी।
पंजाबी विश्वविद्यालय

पंजाबी विश्वविद्यालय, (पंजाबी:ਪੰਜਾਬੀ ਯੂਨੀਵਰਸਿਟੀ, अंग्रेजी:Punjabi University) भारत के पंजाब राज्य के शहर पटियाला में स्थित एक विश्वविद्यालय है। इस विश्वविद्यालय की स्थापना 30 अप्रैल 1962 को हुई थी। इस विश्वविद्यालय का मुख्य उद्देश्य पंजाबी भाषा के विकास और पंजाबी संस्कृति के प्रसार को प्रोत्साहित करना था। यह विश्व का दूसरा ऐसा विश्वविद्यालय है जिसका नाम किसी भाषा के नाम पर रखा गया है, पहला विश्वविद्यालय, इब्रानी (हिब्रू) विश्वविद्यालय, इस्राइल है। 

पंजाबी विश्वविद्यालय का परिसर 316 एकड़ से अधिक क्षेत्र में फैला है और बागों के शहर पटियाला से ७ किलोमीटर दूर चंडीगढ़ रोड पर स्थित है। विश्वविद्यालय में 55 विभाग कार्यरत हैं। विश्वविद्यालय में मानविकी और विज्ञान के क्षेत्र में, ललित कला, कम्प्यूटर विज्ञान और व्यवसायिक प्रबंधन जैसे विषयों के अध्ययन की व्यवस्था है। यहाँ लगभग 15000 छात्र शिक्षा प्राप्त करते हैं।

शिवराज पाटिल विश्वविद्यालय के कुलपति और डाक्टर जसपाल सिंह उपकुलपति हैं।
चक

चक () अमेरिकी एक्शन-कॉमेडी/जासूस-ड्रामा टेलिविज़न शृंखला है जिसका निर्माण जोश श्वॉर्टज़ और क्रिस फेडाक ने किया था। इसकी पठकथा का मुख्य किरदार एक साधारण कंप्यूटर सेवा विशेषज्ञ चक है जिसे अपने कॉलेज के समय के मित्र से एन्कोडेड ई-मेल मिलता है; संदेश में एक ऐसे सॉफ्टवेयर प्रोग्राम की एकमात्र प्रति होती है जिस से चक के दिमाग में अमेरिकी जासूसी कार्यक्रम के रहस्य जड़ जाते हैं।

शृंखला का पायलट प्रकरण 24 सितम्बर 2007, को एनबीसी पर प्रसारित हुआ। दूसरे सत्र के समापन के पश्चात चैनल ने इसे आगे नहीं बढ़ाने का निर्णय लिया परन्तु इसके प्रशंसकों ने सफल अभियान द्वारा एनबीसी को प्रोत्साहित किया और शृंखला पाँच सत्रों तक चली। 27 जनवरी 2012, को पाँचवे सत्र का अंतिम दो घंटे का प्रकरण प्रसारित हुआ।
शिषिर कुमार घोष

शिषिर कुमार घोष (1840–1911) भारत के प्रसिद्ध राष्ट्रवादी पत्रकार, अमृत बाजार पत्रिका के संस्थापक तथा स्वतंत्रता संग्राम सेनानी थे। वे 'इण्डिया लीग' के संस्थापकों में से थे। वे एक वैष्णव थे। उन्होने चैतन्य महाप्रभु के जीवनचरित पर १८९७ में अंग्रेजी में एक पुस्तक की रचना भी की थी। वे श्रीला भक्तिविनोद ठाकुर के मित्र थे भी जिनको उन्होने 'सप्तम् गोस्वामी' कहा था।

शिषिर घोष अपने जीवन के अधिकांश समय शान्तिनिकेतन में रहे जहाँ वे अंग्रेजी के प्राध्यापक थे। वे रवीन्द्रनाथ ठाकुर की रचनाओं के ज्ञाता और रहस्यवाद (mysticism) के अध्येता थे।
आईपैड मिनी

आईपैड मिनी आईपैड की उप-श्रृंखला का एक मिनी (यानि छोटे आकर का) टैबलेट कंप्यूटर है, जिसका विकास एप्पल इंक॰ ने किया है। आम तौर पर 9.7 इंच के आकर के होने वाले आईपैड से भिन्न आईपैड मिनी की स्क्रीन केवल 7.9 इंच है। पहले आईपैड मिनी की घोषणा 23 अक्टूबर 2012 को, आईपैड श्रृंखला के पांचवे प्रमुख उत्पाद के रूप में की गयी थी। मिनी का डिस्प्ले रिज़ॉल्यूशन सहित आंतरिक समकृति आईपैड 2 से मिलती-जुलती हैं।

यह लगभग एकसाथ एप्पल के सभी बाजारों में 2 नवम्बर 2012 को जारी किया गया था।
सबैक़नाक सावेज

सबैक़नाक सावेज (मूल शीर्षक: Ouija) एक २०१४ अमेरिकी अलौकिक हॉरर फिल्म है निर्देशक अपनी पहली फिल्म में स्टाइल्स व्हाइट द्वारा निर्देशित और सह-लिखा व्हाइट और
जूलियट स्नोडेन, जो पहले से दोनों पर एक साथ काम किया द पोस्सेस्सिओं। यह अभिनीत है ओलिविया कुक, एना क्योटो, डैरेन कागसॉफ्फ, डगलस स्मिथ, और  बियांका ए सैंटोस, यह मूल रूप से २४ अक्टूबर, २०१४ को जारी किया गया।
*
नानजिंग

thumb|नानजिंग

नानजिंग () चीन के जियांगसु राज्य की राजधानी है जिसका चीन के इतिहास और संस्कृति में एक बहुत महत्वपूर्ण किरदार रहा है। यह अतीत में कभी-कभी चीन की राष्ट्रीय राजधानी रही है और 'नानजिंग' शब्द का मतलब भी चीनी भाषा में 'दक्षिणी राजधानी' ही है। यह यांग्त्से नदी के अंतिम भाग में उस नदी की डेल्टा में स्थित है। सन् २००६ की जनगणना में नानजिंग की आबादी ५० लाख से अधिक थी और शन्घाई के बाद यह पूर्वी चीन सागर क्षेत्र का दूसरा सब से बड़ा आर्थिक केंद्र है।
पंज नदी

[[अफ़ग़ानिस्तान|अफ़्ग़ानिस्तान]] और [[ताजिकिस्तान]] की अंतर्राष्ट्रीय सीमा का एक बड़ा हिस्सा पांज नदी को माना जाता है
पांज नदी या पंज नदी () मध्य एशिया में स्थित एक नदी है जो आमू दरिया की एक उपनदी भी है। यह नदी १,१२५ किमी लम्बी है। अफ़्ग़ानिस्तान और ताजिकिस्तान की अंतर्राष्ट्रीय सीमा का एक बड़ा हिस्सा इसी नदी इसी नदी को माना जाता है। पांज नदी पूर्वी अफ़्ग़ानिस्तान में क़िला-ए-पंजेह गाँव के पास वाख़ान नदी और पामीर नदी के विलय से बनती है। फिर यह पश्चिम चलती है और आगे चलकर वख़्श नदी से मिल जाती है, जिसके बाद इन्हें अमु दरिया के नाम से जाना जाता है।
फ़रग़ना वादी

thumb|230px|अंतरिक्ष से फ़रग़ना वादी का दृश्य
thumb|230px|उज़्बेकिस्तान में फ़रग़ना वादी में कुछ खेत-बाग़ान
फ़रग़ना वादी का क्षेत्र [[उज़्बेकिस्तान]], [[किर्गिज़स्तान]] और [[ताजिकिस्तान]] में बंटा हुआ है
फ़रग़ना वादी या फ़रग़ना घाटी () मध्य एशिया का एक क्षेत्र है जो पूर्वी उज़्बेकिस्तान, किर्गिज़स्तान और ताजिकिस्तान में विस्तृत है। मध्य एशिया का यह इलाक़ा वैसे तो काफ़ी शुष्क और रेगिस्तानी है, लेकिन इस त्रिकोण अकार की वादी में नरयिन नदी, कारा दरिया और उनके विलय से बनने वाले सिर दरिया की वजह से यह घाटी हरी-भरी और उपजाऊ है। फ़रग़ना वादी की मध्य एशिया और भारतीय उपमहाद्वीप के इतिहासों पर गहरी छाप है और मुग़ल साम्राज्य का पहला सम्राट बाबर इसी घाटी का एक उज़बेक निवासी था। फ़रग़ना वादी में बहुत भिन्न समुदायों के लोग रहते हैं। घाटी की कुल जनसँख्या १.२ करोड़ अनुमानित की गई है और यह मध्य एशिया की सबसे घनी आबादी वाला क्षेत्र है।
कैनसस सिटी रॉयल्स

thumb|right|200px|कैनसस सिटी रॉयल्स टोपी लोगो
thumb|right|200px|कैनसस सिटी रॉयल्स टीम का लोगो

कैनसस सिटी रॉयल्स, एक प्रसिद्ध बेसबॉल टीम है, जो कैनसस सिटी में आधारित है। वे मेजर लीग बेसबॉल में खेलते हैं।
स्कॉट्रेड सेंटर

thumb|right|200px|स्कॉट्रेड सेंटर के अंदर का दृश्य।
स्कॉट्रेड सेंटर, सेंट लुइस, संयुक्त राज्य अमेरिका में स्थित एक प्रसिद्ध इनडोर एरीना हैं। यह आइस हॉकी टीम सेंट लुइस ब्लूज़ का घर है।
इवान नोवा

thumb|right|200px|इवान नोवा
इवान नोवा, (जन्म १२ जनवरी १९८७) अमेरिका के प्रसिद्ध बेसबॉल खिलाड़ी है। दिसंबर २०१४ की स्थिति के अनुसार वह न्यूयॉर्क यांकीज़ की टीम के लिए खेल रहे हैं।
सीसी सबाथीअ

thumb|right|200px|सीसी सबाथीअ
सीसी सबाथीअ, (जन्म २१ जुलाई १९८०) अमेरिका के प्रसिद्ध बेसबॉल खिलाड़ी है। दिसंबर २०१४ की स्थिति के अनुसार वह न्यूयॉर्क यांकीज़ की टीम के लिए खेल रहे हैं।
हॉल्टिंग प्रॉब्लम

सैद्धांतिक कंप्यूटर विज्ञान में हॉल्टिंग प्रॉब्लम () इस निर्णय प्रॉब्लम को कहते हैं कि क्या दिया गया कंप्यूटर प्रोग्राम दिए गए इनपुट के लिए कोई उत्तर देगा या हमेशा चलता ही रहेगा। 
हर कंप्यूटर प्रोग्राम एक इनपुट या निर्देश लेता है और एक आउटपुट देता है। पर, कुछ कंप्यूटर प्रोग्रम कोई ख़ास इनपुट मिलने पर आउटपुट की खोज करते रह जाते हैं, और कभी आउटपुट दे ही नहीं पाते हैं (कभी हॉल्ट (समाप्त) नहीं हो पाते हैं)। ऐसे कंप्यूटर प्रोग्राम ये ख़ास इनपुट मिलने पर कंप्यूटर को हैंग कर देते हैं। इसलिए इनकी पहचान करना बहुत जरुरी होता है, ताकि इन्हें ठुकराया जा सके। इन न रूकने वाले या ना हॉल्ट करने वाले कंप्यूटर प्रोग्रामों की पहचान करने की प्रॉब्लम को हॉल्टिंग प्रॉब्लम कहते हैं। 

हॉल्टिंग प्रॉब्लम की औपचारिक परिभाषा यह है: "ऐसा कंप्यूटर प्रोग्राम P बनाइए जो दो इनपुट लेता हो, पहला इनपुट एक कंप्यूटर प्रोग्राम Q और दूसरा Q का कोई इनपुट i; और P बताता हो कि क्या कंप्यूटर प्रोग्राम Q इनपुट i मिलने पर हॉल्ट होता है या नहीं"। 

एलेन ट्यूरिंग ने 1936 में ये साबित किया था कि हाल्टिंग प्रॉब्लम एक अनिर्णनीय प्रॉब्लम है। इसका मतलब है कि ऐसा कंप्यूटर प्रोग्राम बनाना असंभव है जो हर एक कंप्यूटर प्रोग्राम Q और इनपुट i पर सही से बताता हो कि क्या कंप्यूटर प्रोग्राम Q इनपुट i मिलने पर हॉल्ट होता है या नहीं।
कोर्सेरा

कोर्सेरा (अंग्रेज़ी: Coursera) एक वेंचर समर्थित शैक्षिक प्रौद्योगिकी कंपनी है जो बड़े पैमाने पर मुक्त ऑनलाइन कोर्स प्रदान करती है। इसकी स्थापना २०१२ में स्टैनफोर्ड विश्वविद्यालय के कंप्यूटर साइंस प्रोफेसरों एंड्रयू एनए और डैफने कोल्लर ने की थी।

कोर्सेरा विश्वविद्यालयों और अन्य संगठनों के साथ इंजीनियरिंग, डेटा साइंस, मशीन लर्निंग, गणित, व्यवसाय, कंप्यूटर विज्ञान, डिजिटल मार्केटिंग, मानविकी, चिकित्सा, जीव विज्ञान, सामाजिक विज्ञान जैसे विभिन्न विषयों में ऑनलाइन पाठ्यक्रम, प्रमाणपत्र और डिग्री प्रदान करने के लिए काम करता है।
दुष्यंत चौटाला

दुष्यंत चौटाला एक भारतीय राजनीतिज्ञ तथा वर्तमान हरियाणा के उपमुख्यमंत्री हैं। वे जननायक जनता पार्टी के राजनेता हैं। वे 2014 के आम चुनावों में हरियाणा के हिसार से लोकसभा के लिए निर्वाचित हुए हैं। 26 वर्ष की आयु में दुष्यंत सबसे युवा सांसद हैं। वह अजय सिंह चौटाला के बेटे हैं।
लोकदल से निष्कासित होने के बाद उन्होंने जननायक जनता पार्टी का गठन किया।
पृथ्वी की आतंरिक संरचना

पृथ्वी की आतंरिक संरचना शल्कीय (अर्थात परतों के रूप में) है, जैसे प्याज के छिलके परतों के रूप में होते हैं। इन परतों की मोटाई का सीमांकन रासायनिक अथवा यांत्रिक विशेषताओं के आधार पर किया जा सकता है।

पृथ्वी की सबसे ऊपरी परत भूपर्पटी एक ठोस परत है, मध्यवर्ती मैंटल अत्यधिक गाढ़ी परत है और बाह्य क्रोड तरल तथा आतंरिक क्रोड ठोस अवस्था में है।

पृथ्वी की आतंरिक संरचना के बारे में जानकारी के स्रोतों को दो हिस्सों में विभक्त किया जा सकता है। प्रत्यक्ष स्रोत, जैसे ज्वालामुखी से निकले पदार्थो का अध्ययन, समुद्रतलीय छेदन से प्राप्त आंकड़े इत्यादि, कम गहराई तक ही जानकारी उपलब्ध करा पाते हैं। दूसरी ओर अप्रत्यक्ष स्रोत के रूप में भूकम्पीय तरंगों का अध्ययन अधिक गहराई की विशेषताओं के बारे में जानकारी देता है।
आधुनिकता ओ रवीन्द्रनाथ

आधुनिकता ओ रवीन्द्रनाथ बंगाली भाषा के विख्यात साहित्यकार अबू सईद अय्यूब द्वारा रचित एक समालोचना है जिसके लिये उन्हें सन् 1970 में बंगाली भाषा के लिए साहित्य अकादमी पुरस्कार से सम्मानित किया गया।
बाउल फकिर कथा

बाउल फकिर कथा बंगाली भाषा के विख्यात साहित्यकार सुधीर चक्रवर्ती द्वारा रचित एक समालोचना है जिसके लिये उन्हें सन् 2004 में बंगाली भाषा के लिए साहित्य अकादमी पुरस्कार से सम्मानित किया गया।
बीरासन

बीरासन बंगाली भाषा के विख्यात साहित्यकार सुब्रत मुखोपाध्याय द्वारा रचित एक उपन्यास है जिसके लिये उन्हें सन् 2012 में बंगाली भाषा के लिए साहित्य अकादमी पुरस्कार से सम्मानित किया गया।
नीरज चोपड़ा

नीरज चोपड़ा (जन्म 24 दिसंबर, 1997) एक भारतीय ट्रैक और फील्ड एथलीट प्रतिस्पर्धा में भाला फेंकने वाले खिलाड़ी हैं। अंजू बॉबी जॉर्ज के बाद किसी विश्व चैम्पियनशिप स्तर पर एथलेटिक्स में स्वर्ण पदक को जीतने वाले वह दूसरे भारतीय हैं। बायडगोसज्च्ज़, पोलैंड में आयोजित 2016 आइएएएफ U20 विश्व चैंपियनशिप में उन्होंने यह उपलब्धि हासिल की। इस पदक के साथ साथ उन्होंने एक विश्व जूनियर रिकॉर्ड भी स्थापित किया है। 

2016 के दक्षिण एशियाई खेलों में उन्होंने भारतीय राष्ट्रीय रिकॉर्ड की बराबरी करते हुए 82.23 मीटर तक भाला फेंक कर स्वर्ण पदक जीता था। ऐसे प्रदर्शन के बावजूद भी वे 2016 के ग्रीष्मकालीन ओलंपिक में स्थान पाने में वह विफल रहे क्योंकि अर्हता प्राप्त करने के लिए अंतिम तिथि 11 जुलाई थी।
वह है से खंडरा गांव, पानीपत, हरियाणा , भारत में है। उन्होंने कहा कि वर्तमान में कोच गैरी गैरी कैल्वर्ट हैं। नीरज ने 85.23 मीटर का भाला फेंककर 2017 एशियाई एथलेटिक्स चैम्पियनशिप में स्वर्ण पदक जीता।

ऑस्ट्रेलिया के गोल्ड कोस्ट में सम्पन्न हुए 2018 राष्ट्रमण्डल खेलों में उन्होंने 86.47 मीटर भाला फेंककर स्पर्धा का स्वर्ण पदक अपने नाम किया।
प्रकाश जावड़ेकर

प्रकाश जावड़ेकर (जन्म 30 जनवरी 1951) भारतीय जनता पार्टी (भाजपा) के नेता और भारत सरकार के मानव संसाधन विकास मंत्रालय के पदासीन केंद्रीय मंत्री (एमएचआरडी) हैं।

इन्हें 2008 में महाराष्ट्र से संसद के एक सदस्य के रूप में राज्यसभा के लिए निर्वाचित किया गया था, और 2014 में मध्य प्रदेश से फिर से निर्वाचित किया गया।

2014 भारतीय आम चुनाव में भारतीय जनता पार्टी की जीत के बाद इन्हें प्रधानमंत्री नरेंद्र मोदी द्वारा पर्यावरण, वन और जलवायु परिवर्तन के लिए राज्य मंत्री (स्वतंत्र प्रभार) नियुक्त किया गया था।
फ़िलिपीन सागर

फ़िलिपीन सागर (Philippine Sea) फ़िलिपीन्ज़ से पूर्वोत्तर में स्थित एक सीमांत समुद्र है। इसका अनुमानित ५० लाख वर्ग किमी का क्षेत्रफल उत्तर प्रशान्त महासागर के पश्चिमी भाग का हिस्सा है। दक्षिणपश्चिम में इसकी सीमा फ़िलिपीन द्वीपसमूह (लूज़ोन, कतंदुआनेस, सामार, लेयते और मिन्दनाओ); दक्षिणपूर्व में हालमाहेरा, मोरोताइ, पालाउ, याप और उलिथि; पूर्व में गुआम, साइपैन और तीनियन; पूर्वोत्तर में बोनिन और इवो जीमा; पश्चिमोत्तर में जापान के होन्शू, शिकोकु और क्युशु द्वीप; तथा पश्चिम में ताइवान पड़ती हैं।

इस सागर का फ़र्श एक द्रोणी (बेसिन) है जो भिन्न प्रकार की भूआकृतियों के लिए जानी जाती है, जिसमें भ्रंश उपस्थित हैं। प्लेट विवर्तनिकी के कारण इसकी उत्तरी, पूर्वी और दक्षिणी सीमाओं पर समुद्रसतह से ऊपर उभरी हुई महान चट्टानों द्वीप चापों के रूप में बनी हुई हैं जो इन सीमाओं पर सागर को घेरती हैं। फ़िलिपीन द्वीपसमूह, रयुक्यु द्वीपसमूह और मारियाना द्वीपसमूह इन द्वीप चापों के उदाहरण हैं। फ़िलिपीन सागर की एक और विशेषता बहुत ही गहरी महासागरीय गर्तों की उपस्थिति है, जिनमें फ़िलिपीन गर्त और पृथ्वी का सबसे गहरा स्थान मारियाना गर्त शामिल हैं।
मेक्सिकन पेसो

मेक्सिकन पेसो (चिह्न: $; कोड: MXN) मेक्सिको का मुद्रा है। आधुनिक पेसो और डॉलर मुद्राओं का मूल 15 वीं–19 वीं सदी के स्पेनी डॉलर में है, और ज़्यादातर अब भी "$" चिह्न का प्रयोग करते हैं।  मेक्सिकन पेसो 8वाँ सबसे अधिक कारोबारित मुद्रा है, और  महाअमेरिका में तीसरे स्थान पर है (अमेरिकी डॉलर और कनाडाई डॉलर के बाद), लैटिन अमेरिका का सर्वप्रथम। 

इसका वर्तमान आईएसओ 4217 कोड है "MXN"; 1993 के पुनर्मूल्यांकन (नीचे देखें) से पहले कोड था "MXP"। पेसो को 100 सेंट  विभाजित किया जाता है, जिसका चिह्न "¢" है। 27 मई, 2016 में पेसो की विनिमय दर था $20.55 प्रति यूरो और $18.49 प्रति अमेरिकी डॉलर।
रुब अल-ख़ाली

thumb|230px|अंतरिक्ष से ली गई रुब अल-ख़ाली में रेत के टीलों की तस्वीर
thumb|230px|रुब अल-ख़ाली में डूबता सूरज
रुब अल-ख़ाली (), जिसका मतलब 'ख़ाली क्षेत्र' होता है, दुनिया का सबसे बड़ा रेत का रेगिस्तान है (अधिकतर रेगिस्तानों में रेत, पत्थरों और पहाड़ों का मिश्रण होता है)। अरबी प्रायद्वीप का दक्षिणी एक-तिहाई इलाक़ा इसमें आता है, जिसमें सउदी अरब का अधिकार क्षेत्रफल तथा ओमान, संयुक्त अरब अमीरात व यमन के कुछ भाग शामिल हैं। इसका क्षेत्रफल लगभग ६,५०,००० वर्ग किमी है, यानि राजस्थान और मध्य प्रदेश राज्यों को मिलाकर जितना बनता है।
आपातकाल (भारत)

right|thumb|200px|प्रधानमंत्री इंदिरा गांधी, जिन्होंने भारत के राष्ट्रपति फखरुद्दीन अली अहमद से राष्ट्रीय आपातकाल की घोषणा करवाई।

25 जून 1975 से 21 मार्च 1977 तक का 21 महीने की अवधि में भारत में आपातकाल घोषित था। तत्कालीन राष्ट्रपति फ़ख़रुद्दीन अली अहमद ने तत्कालीन भारतीय प्रधानमंत्री इन्दिरा गांधी के कहने पर भारतीय संविधान की धारा 352 के अधीन आपातकाल की घोषणा कर दी। स्वतंत्र भारत के इतिहास में यह सबसे विवादास्पद और अलोकतांत्रिक काल था। आपातकाल में चुनाव स्थगित हो गए तथा नागरिक अधिकारों को समाप्त करके मनमानी की गई। इंदिरा गांधी के राजनीतिक विरोधियों को कैद कर लिया गया और प्रेस पर प्रतिबंधित कर दिया गया। प्रधानमंत्री के बेटे संजय गांधी के नेतृत्व में बड़े पैमाने पर पुरुष नसबंदी अभियान चलाया गया। जयप्रकाश नारायण ने इसे 'भारतीय इतिहास की सर्वाधिक काली अवधि' कहा था।
पाकिस्तान के प्रधानमंत्री

पाकिस्तान के प्रधानमंत्री ( , इस्लामी गणतंत्र पाकिस्तान की सरकार का मुखिया होता है। राष्ट्रीय विधानसभा के सदस्यों द्वारा प्रधानमंत्री का चयन किया जाता है। प्रधानमंत्री का ये पद पाँच वर्ष के लिए होता है। प्रधानमंत्री अपनी सहायता के लिए मंत्रियों का चयन करता है।
कतुन नदी

thumb|230px|तुन्गुर गाँव के पास कतुन नदी
[[अल्ताई गणराज्य|अल्ताई गणतंत्र]] में कतुन नदी का एक दृश्य
कतुन नदी () रूस के साइबेरिया क्षेत्र में अल्ताई गणतंत्र और अल्ताई क्राय विभागों में स्थित एक ६८८ किमी लम्बी नदी है। यह अल्ताई पर्वत शृंखला के सबसे ऊँचे पहाड़, बेलुख़ा पर्वत () पर स्थित हिमानी (ग्लेशियर) से शुरू होती है और आगे चलकर बियस्क शहर से २६ किमी दक्षिण-पश्चिम में इसका बिया नदी के साथ विलय हो जाता है, जिसके बाद मिली हुई धारा साइबेरिया की महान ओब नदी कहलाती है। बिया नदी का कुल जलसम्भर क्षेत्र ६०,९०० वर्ग किमी है। यह हर साल नवम्बर से मध्य या दिसम्बर की शुरुआत में जम जाती है और अप्रैल में जाकर फिर पिघल जाती है। इसपर जलीय यातायात चलता है।
तोबा ककड़

thumb|240px|पाकिस्तान और अफ़्ग़ानिस्तान के इस नक़्शे के बीच में तोबा ककड़ शृंखला नामांकित है
तोबा ककड़, तोबा काकड़ () या तोबा ककड़ी () पाकिस्तान के पश्चिमी बलोचिस्तान प्रांत में स्थित सफ़ेद कोह पहाड़ों की एक दक्षिणी उपशाखा है। तोबा ककड़ की शुष्क पहाड़ियों से गुज़रने का सबसे प्रसिद्ध रास्ता बोलन दर्रा है जिसका भारतीय उपमहाद्वीप के इतिहास पर गहरा प्रभाव है क्योंकि बहुत सी जातियाँ और फ़ौजें इस से भारत और अफ़्ग़ानिस्तान व ईरान के बीच आई-गई हैं और यह हजारों सालों से लगातार एक व्यापार मार्ग बना रहा है। १९८० के दशक के बाद यह पर्वत ख़बरों में रहें हैं क्योंकि पहले इनमें पाकिस्तानी परमाणु विस्फोट परीक्षण स्थल होने की अफ़वाह थी और फिर बाद में यह शक़ हुआ की ओसामा बिन लादेन और उसके सहयोगी यहाँ छुपे हुए हैं। इस शृंखला को कभी-कभी बलोचिस्तान और अफ़्ग़ानिस्तान के बीच एक प्राकृतिक सीमा माना जाता है। चमन के शहर के बाद यह शृंखला दक्षिण-पश्चिम को मुड़ जाती है और उसके बाद इसे 'ख़्वाजा अमरान' के नाम से जाना जाता है।
संगलाख़

अफ़्ग़ानिस्तान के नक़्शे पर [[उनई दर्रा]]
संगलाख़ () हिन्दु कुश पर्वत शृंखला की एक शाखा है। इस से अफ़्ग़ानिस्तान की दो महत्वपूर्ण नदियाँ - हेलमंद नदी और काबुल नदी - उत्पन्न होती हैं। संगलाख़ शृंखला के सब से प्रमुख दर्रे का नाम 'उनई दर्रा' या 'उनई कोतल' है।
ओलम्पस मोन्स

ओलम्पस मोन्स (Olympus Mons) (लैटिन : माउंट ओलम्पस), मंगल ग्रह पर एक बड़ा ज्वालामुखी पहाड़ है। करीबन २२ कि॰मी॰ (१४ मील) की उंचाई के साथ, यह सौरमंडल के ज्ञात सर्वोच्च पर्वतों में से एक है, और माउंट एवरेस्ट से लगभग तीन गुना जितना उंचा है। ओलम्पस मोन्स मंगल के बड़े ज्वालामुखियों में से सबसे कम उम्र के है और यह अमेजोनियन काल के दौरान बना है। ओलम्पस मोन्स को खगोलविदों ने निक्स ओलाम्पिका (लैटिन : ' 'ओलम्पस की बर्फ' ') एल्बिडो विशेषता के रूप में १९ वीं सदी के बाद से ही जान लिया था। अंतरिक्ष यान द्वारा पहचान की पुष्टि एक पर्वत के रूप में करने से पहले इसकी पहाड़ी प्रकृति पूरी तरह से संदेहास्पद थी। 

यह ज्वालामुखी मंगल के पश्चिमी गोलार्द्ध में लगभग १८.४° उत्तर २२६° पूर्व पर स्थित है और थर्सिस उभार के पश्चिमोत्तर किनारे बिलकुल बंद हो जाता है। ज्वालामुखी का पश्चिमी भाग अमेज़ोनिस चतुष्कोण (एम सी-८) में तथा केन्द्रीय और पूर्वी भाग थर्सिस चतुष्कोण (एम सी-९) के आसपास में स्थित है। ओलम्पस मोन्स पर दो संघात क्रेटरों के अस्थायी नाम आइ० ए० यु० द्वारा आबंटित किये गए हैं और वें है १५.६ कि॰मी॰ (१० मील) व्यास का कर्जोक क्रेटर (१८° २५' उत्तर १३१° ५५' पश्चिम) और १०.४ कि॰मी॰ (६ मील) व्यास का पंग्बोचे क्रेटर (१७° १०' उत्तर १३३° ३५' पश्चिम) |
डैरेन ब्रावो

डैरेन ब्रावो (अंग्रेजी :Darren Michael Bravo) (जन्म ०६ फरवरी १९८९ सेंटा क्रूज़ ,त्रिनिदाद में) एक वेस्टइंडीज क्रिकेट टीम के खिलाड़ी है जो घरेलू खेलों में त्रिनिदाद तथा टोबेगो के लिए खेलते हैं। ये बाएं हाथ से बल्लेबाजी करते हैं जो एक दिवसीय अंतर्राष्ट्रीय ,टेस्ट तथा ट्वेन्टी-ट्वेन्टी प्रारूपों में खेलते हैं।

विंडीज के पूर्व क्रिकेटर ब्रायन लारा इनके चचेरे भाई है जबकि वर्तमान में खेल रहे ड्वेन ब्रावो सौतेले भाई है।
किरगिज़ आला-तू

[[किर्गिज़स्तान|किरगिज़स्तान]] में किरगिज़ आला-तू का एक नज़ारा
किरगिज़ आला-तू () उत्तरी तियान शान की एक पर्वत शृंखला है जो पूर्व-पश्चिम दिशा में इसिक कुल झील से कज़ाख़स्तान​ के तराज़ शहर तक चलती है। इसका पश्चिमी हिस्सा किरगिज़स्तान और कज़ाख़स्तान​ के बीच में एक प्राकृतिक सीमा भी बनता है। यह शृंखला चुय वादी को कोचकोर वादी, सूसमिर वादी और तलास वादी से भी अलग करती है। इसका सबसे ऊँचा शिखर ४,८५५ मीटर (१५,९२८ फ़ुट) लम्बा आलामूदून () पर्वत है।
बातकेन

thumb|240px|बातकेन शहर के नज़दीक एक पाठशाला का द्वार
बातकेन () मध्य एशिया के किर्गिज़स्तान देश में एक छोटा सा शहर है। यह किर्गिज़स्तान के दक्षिण में प्रसिद्ध फ़रग़ना वादी में स्थित है और किर्गिज़स्तान के बातकेन प्रांत की राजधानी है। इस शहर का नाम प्राचीन सोग़दाई भाषा से आया है और इसका अर्थ 'हवाओं का शहर' है। बातकेन के क्षेत्र में १९९० के शतक के बाद चरमपंथी इस्लामी उग्रवाद शुरू हुआ जिसका असर पड़ोसी उज़्बेकिस्तान और ताजिकिस्तान पर भी था। इस कारणवश किर्गिज़स्तान की सरकार ने सन् १९९९ में ओश प्रांत को विभाजित करके बातकेन शहर पर केन्द्रित एक नया प्रांत बनाया ताकि प्रांतीय सरकार यहाँ की व्यवस्था पर पूरा ध्यान दे।
ख़्वारेज़्म

thumb|240px|ख़्वारेज़्म​ और उसके पड़ोसी क्षेत्रों की अंतरिक्ष से ली गई तस्वीर
right|thumb|300px|ख्वारज्म साम्राज्य, ११९० से १२२० के मध्य
ख़्वारेज़्म​, ख़्वारज़्म​ या ख़्वारिज़्म​ () मध्य एशिया में आमू दरिया के नदीमुख (डेल्टा) में स्थित एक नख़लिस्तान (ओएसिस) क्षेत्र है। इसके उत्तर में अरल सागर, पूर्व में किज़िल कुम रेगिस्तान, दक्षिण में काराकुम रेगिस्तान और पश्चिम में उस्तयुर्त पठार है। ख़्वारेज़्म​ प्राचीनकाल में बहुत सी ख़्वारेज़्मी संस्कृतियों का केंद्र रहा है जिनकी राजधानियाँ इस इलाक़े में कोनये-उरगेंच और ख़ीवा जैसे शहरों में रहीं हैं। आधुनिक काल में ख़्वारेज़्म का क्षेत्र उज्बेकिस्तान और तुर्कमेनिस्तान के राष्ट्रों के बीच बंटा हुआ है। ऐतिहासिक दृष्टि से मुस्लिम काल तक भारत के साथ इसका घना संबंध था।
एरागोन

एरागोन () "इनहेरिटेंस साइकल" की पहली पुस्तक है जिसे क्रिस्टोफ़र पाओलिनी द्वारा लिखा गया है जिन्होंने १५ वर्ष की आयु से लेखन की शुरुआत की थी। पहले एक वर्ष तक इसका ड्राफ़्ट लिखने के बाद उन्होंने अगला एक वर्ष इसके पुनर्लेखन व कहानी और पत्रों को सुधारने में लगाया. पाओलिनी के माता-पिता ने आखरी लिपि देखी और उसे स्वयं "एरागोन" नाम से प्रकाशित करने का निर्णय लिया। पाओलिनी ने एक वर्ष अमेरिका में घूमते हुए अपने उपन्यास के प्रचार में लगाया. नसीब से उनकी पुस्तक पर कार्ल हियासेन का ध्यान गया जिन्होंने इसे पुनः अल्फ्रेड ए. नोफ़ के द्वारा प्रकाशित करवाया.

पुस्तक की कहानी एक युवा किसान लड़के एरागोन की कहानी बताती है जिसे एक रहस्यमयी पत्थर पहाड़ों में मिलता है। आगेचलकर उस पत्थर में से, जो असल में एक अंडा था, एक ड्रैगन बाहर आती है जिसे वह सफीरा नाम देता है। दुष्ट राजा गैल्बाटारिक्स को जब एरागोन और सफीरा के बारे में पता चलता है तब वह अपने शैतान नौकरों राज़ैक को उनके पीछे पकड़े के लिए भेजता है। एरागोन और सफीरा अपने गाँव से भाग निकलने पर मजबूर हो जाते है और वार्डेन के पास जाने का निर्णय करते है जो बाघियों का समूह है व गैल्बाटारिक्स के विरुद्ध जंग लड़ रहा है।

समीक्षकों ने "एरागोन" की तुलना अक्सर "द लॉर्ड ऑफ़ द रिंग्स" और "स्टार वॉर्स" जैसे कार्यों से की है जिनमे बेहद समानता है। समीक्षाओं ने पुस्तक को एक युवा लेखक पाओलिनी के लिए ध्यान देने लायक उपलब्धि कहा है। "एरागोन" २००३ की तीसरी बढ़िया-बिक्री वाली हार्डबैक पुस्तक थी और २००५ की दूसरी बढ़िया-बिक्री वाली पेपरबैक पुस्तक रही. यह "न्यू योर्क टाइम्स" की बच्चों की बढ़िया बिक्री वाली पुस्तकों की सूची में १२१ हफ्तों तक रही. "एरागोन" को इसी नाम की फ़िल्म में भी रूपांतरित किया गया जिसे १५ दिसम्बर २००६ को रिलीज़ किया गया। फ़िल्म का निर्देशन स्टेफन फैंगमेयर ने व लेखन पिटर बुचमैन ने किया था। फ़िल्म में एड स्पेलीरस एरागोन की भूमिका में थे।

"एरागोन" अधिकृत वेबसाइट
वॅन हेल्सिंग

वॅन हेल्सिंग () २००४ में बनी अमेरिकी भुतहा-एक्शन फ़िल्म है जिसका निर्देशन स्टीफन सोमर्स द्वारा किया गया है। इसमें ह्यू जैकमैन एक शैतान का शिकार करने वाले शिकारी गैब्रियल वैन हेल्सिंग की भूमिका में केट बेकिंसेल के साथ है।

फ़िल्म का शीर्ष किरदार अब्राहम वैन हेल्सिंग के पात्र से प्रेरित है जो आयरिश लेखक ब्राम स्टोकर के उपन्यास "ड्रैकुला" से है। फ़िल्म का वितरण यूनिवर्सल पिक्चर्स द्वारा किया गया था और इसमें कई दानव व शैतान जैसे काउंट ड्रैकुला, फ्रैन्केंस्टाइन का दानव और भेडियामानव शामिल है। समीक्षकों द्वारा नकारात्मक समीक्षा के बावजूद फ़िल्म एक बॉक्स-ऑफिस हीट साबित हुई और इसे $१६० मिलियन के बजट से $३०० मिलियन का व्यवसाय किया।
प्रसामान्य बंटन

\, e^{-\frac{(x - \mu)^2}{2 \sigma^2}}</math>
 | cdf = formula_1
 | quantile = formula_2
 | mean = 
 | median = 
 | mode = 
 | variance = formula_3
 | skewness = 0
 | kurtosis = 0 
 | entropy = formula_4
 | mgf = formula_5
 | char = formula_6
 | fisher = formula_7
 | conjugate prior = Normal distribution

प्रायिकता सिद्धान्त में प्रसामान्य बंटन या गाउसीय बंटन (normal distribution या Gaussian distribution) वह सतत प्रायिकता बंटन है जो प्रकृति में सामान्यतः पाया जाता है। प्रसामान्य बंतन सांख्यिकी में महत्वपूर्ण है। प्राकृतिक विज्ञानों और सामाजिक विज्ञानों में इनका उपयोग वास्तविक मान वाले यादृच्छिक चरों को निरुपित करने के लिये किया जाता है।

प्रसामान्य बंटन का प्रायिकता घनत्व निम्नलिखित होता है-

:formula_8

जहाँ:
* formula_9 बंटन का "माध्य" या "अपेक्षित मान" है (यह बटन का मध्य (median) तथा बहुलक (mode) भी होता है)
* formula_10 मानक विचलन है,
* formula_11 प्रसरण है।

किसी यादृच्छिक चर का बंटन प्रसामान्य बंटन हो तो उसे प्रसामान्य बंटित चर कहते हैं।
मानित विश्वविद्यालय

भारत में उन उच्‍चतर शिक्षा संस्थाओं को मानद विश्वविद्यालय या सम विश्वविद्यालय (डीम्ड यूनिवर्सिटी) कहते हैं जिन्हें विश्वविद्यालय अनुदान आयोग की सलाह पर भारत सरकार के उच्च शिक्षा विभाग द्वारा इस प्रकार की (अर्थात 'मानित विश्वविद्यालय' की) मान्यता दी जाती है। जिन संस्‍थानों को 'मानित विश्वविद्यालय' घोषित किया जाता है, वे विश्वविद्यालय के शैक्षिक स्‍तरों और विशेषाधिकारों का उपयोग करते हैं। मानित विश्वविद्यालय शिक्षा के किसी विशिष्‍ट क्षेत्र में ऊंचे स्‍तर पर कार्य करने वाले संस्थान हैं।

डीम्ड विश्वविद्यालय की स्थिति प्राप्त संस्थान न केवल अपने पाठ्यक्रम को निर्धारित करने की पूर्ण स्वायत्तता प्राप्त करते हैं बल्कि प्रवेश नीति, विभिन्न पाठ्यक्रमों के शुल्क तथा छात्रों के लिए निर्देश भी बनाने के लिये स्वतन्त्र होते हैं।

डीम्ड विश्वविद्यालय के अभिभावक विश्वविद्यालय इनके प्रशासन पर नियंत्रण नहीं कर सकते, तथापि इनकी डिग्रियाँ अभिभावक विश्वविद्यालय द्वारा ही प्रदान की जाती हैं। हालांकि, कई समविश्वविद्यालयों को उनके अपने नाम के तहत डिग्री प्रदान करने की अनुमति है।

इन 'मानित विश्वविद्यालय' संस्‍थानों ने भारत में उच्‍चतर शिक्षा के आधार को विस्‍तार प्रदान किया है और ये विभिन्‍न विषयों जैसे चिकित्‍सा शिक्षा, शारीरिक शिक्षा, मात्स्यिकी शिक्षा, भाषाओं, सामाजिक विज्ञानों, जनसंख्‍या विज्ञानों, पशुपालन शोध, वन शोध, आयुध प्रौद्योगिकी, तटीय शिक्षा, योग, संगीत और सूचना प्रौद्योगिकी आदि में शिक्षा और शोध सुविधाएं प्रदान कर रहे हैं।
बीसी लायंस

thumb|right|200px|बीसी लायंस टीम का लोगो

बीसी लायंस, एक प्रसिद्ध कैनेडियन फुटबॉल टीम है, जो वैंकूवर में आधारित है। वे कैनेडियन फुटबॉल लीग में खेलते हैं।
सराइकी

अंगूठाकार|पंजाबी की उपभाषाएँ
सराइकी (अरबी-फारसी : سرائیکی, गुरुमुखी : ਸਰਾਇਕੀ) भारतीय-आर्य परिवार की एक भाषा है। यह पाकिस्तान के पंजाब के दक्षिणि भागों, उसके सीमावर्ती सिंध में, पंजाब के उत्तरी-पश्चिमी भाग आदि में बोली जाती है। भारत में राजस्थान के बीकानेर, जैसलमेर व श्री गंगानगर जिलो में भी पांच लाख के करीब लोग सराइकी बोलते हैं। इसके बोलने वालों की संख्या लगभग डेढ़ करोड़ है।
प्रयोगवाद

प्रयोगवाद हिंदी साहित्य खासकर कविता की उस प्रवृत्ति की ओर संकेत करता है जिसकी तरफ अज्ञेय ने दूसरा सप्तक की भूमिका में संकेत किया था। प्रयोग अपने आप में इष्ट नहीं है बल्कि वह साधन और दोहरा साधन है। वह एक ओर तो सत्य को जानने का साधन है दूसरी तरफ वह उस साधन को भी जानने का साधन है। यह स्पष्टीकरण तार सप्तक की कविताओं को प्रयोगवादी कहे जाने पर दिया गया था। प्रयोगवाद में कविता में शिल्प और संवेदना के स्तर पर सर्वथा नवीन प्रयोग मिलते हैं। 
प्रयोगवाद ने साहित्य में पहली बार व्यक्तिक अस्मिता, निजी व्यक्तित्व और निजता को बहुत महत्व दिया। इसमें क्षण को महत्व देकर जीवन को भरपूर ढंग से जीने की चाह है। प्रयोगवादी कवि व्यक्तिक प्रेम की सहज स्वीकृति पर बल देता है।

श्रेणी:प्रयोगवाद
अरब सागर

अरब सागर जिसका भारतीय नाम "सिंधु सागर" है, भारतीय उपमहाद्वीप और अरब क्षेत्र के बीच स्थित हिंद महासागर का हिस्सा है। अरब सागर लगभग 38,62,000 किमी2 सतही क्षेत्र घेरते हुए स्थित है तथा इसकी अधिकतम चौड़ाई लगभग 2,400 किमी (1,500 मील) है। सिन्धु नदी सबसे महत्वपूर्ण नदी है जो अरब सागर में गिरती है, इसके आलावा भारत की नर्मदा और ताप्ती नदियाँ अरब सागर में गिरती हैं। यह एक त्रिभुजाकार सागर है जो दक्षिण से उत्तर की ओर क्रमश: संकरा होता जाता है और फ़ारस की खाड़ी से जाकर मिलता है। अरब सागर के तट पर भारत के अलावा जो महत्वपूर्ण देश स्थित हैं उनमें ईरान, ओमान, पाकिस्तान, यमन और संयुक्त अरब अमीरात सबसे प्रमुख हैं।
जैन धर्म

[[जैन ध्वज]]
जैन धर्म विश्व के सबसे प्राचीन दर्शन या पन्थों में से एक है। यह भारत की श्रमण परम्परा से निकला तथा इसके प्रवर्तक हैं 24 तीर्थंकर, जिनमें प्रथम तीर्थंकर भगवान ऋषभदेव (आदिनाथ) तथा अन्तिम व प्रमुख महावीर स्वामी हैं। जैन धर्म की अत्यन्त प्राचीनता करने वाले अनेक उल्लेख साहित्य और विशेषकर पौराणिक साहित्यो में प्रचुर मात्रा में हैं। जैन पन्थ की अत्यन्त प्राचीनता करने वाले अनेक उल्लेख अ-जैन साहित्य और विशेषकर वैदिक साहित्य में प्रचुर मात्रा में हैं। श्वेतांबर व दिगम्बर जैन पन्थ के दो सम्प्रदाय हैं, तथा इनके ग्रन्थ समयसार व तत्वार्थ सूत्र हैं। जैनों के पान्थिक स्थल, जिनालय या मन्दिर कहलाते हैं।

'जिन परम्परा' का अर्थ है - 'जिन द्वारा प्रवर्तित दर्शन'। जो 'जिन' के अनुयायी हों उन्हें 'जैन' कहते हैं। 'जिन' शब्द बना है संस्कृत के 'जि' धातु से। 'जि' माने - जीतना। 'जिन' माने जीतने वाला। जिन्होंने अपने मन को जीत लिया, अपनी तन मन वाणी को जीत लिया और विशिष्ट आत्मज्ञान को पाकर सर्वज्ञ या पूर्णज्ञान प्राप्त किया उन आप्त पुरुष को जिनेन्द्र या जिन कहा जाता है'। जैन धर्म अर्थात 'जिन' भगवान्‌ का धर्म। 

अहिंसा जैन धर्म का मूल सिद्धान्त है। इसे बड़ी सख्ती से पालन किया जाता है खानपान आचार नियम मे विशेष रुप से देखा जा सकता है‌। जैन दर्शन में भगवान से कण कण स्वतंत्र है इस सॄष्टि का या किसी जीव का कोई कर्ताधर्ता नही है। सभी जीव अपने अपने कर्मों का फल भोगते है। जैन दर्शन के भगवान कर्ता और नही भोगता नही माने जाते। जैन दर्शन मे सृष्टिकर्ता को स्थान नहीं दिया गया है। जैन धर्म में अनेक शासन देवी-देवता हैं पर उनकी आराधना को कोई विशेष महत्व नहीं दिया जाता। जैन धर्म में तीर्थंकरों जिन्हें जिनदेव, जिनेन्द्र या वीतराग भगवान कहा जाता है इनकी आराधना का ही विशेष महत्व है। इन्हीं तीर्थंकरों का अनुसरण कर आत्मबोध, ज्ञान और तन और मन पर विजय पाने का प्रयास किया जाता है।
बीजगणित

"यह लेख गणित के आधुनिक उपविषय बीजगणित (algebra) के बारे में है। भारत के महान गणितज्ञ आर्यभट द्वारा रचित संस्कृत ग्रन्थ के लिए बीजगणित (संस्कृत ग्रन्थ) देखें।"

right|thumb|300px|आर्यभट
बीजगणित (algebra) गणित के व्यापक विभागों में से एक है। संख्या सिद्धांत, ज्यामिति और विश्लेषण आदि गणित के अन्य बड़े विभाग हैं। अपने सबसे सामान्य रूप में, बीजगणित गणितीय प्रतीकों और इन प्रतीकों में हेरफेर करने के नियमों का अध्ययन है। बीजगणित लगभग सम्पूर्ण गणित को एक सूत्र में पिरोने वाला विषय है। आरम्भिक समीकरण हल करने से लेकर समूह (ग्रुप्स), रिंग और फिल्ड का अध्ययन जैसे अमूर्त संकल्पनाओं का अध्ययन आदि अनेकानेक चीजें बीजगणित के अन्तर्गत आ जातीं हैं। बीजगणित के प्रगत अमूर्त भाग को अमूर्त बीजगणित कहते हैं। 

गणित, विज्ञान, इंजीनियरी ही नहीं चिकित्साशास्त्र और अर्थशास्त्र के लिए भी आरम्भिक बीजगणित अपरिहार्य माना जाता है। आरम्भिक बीजगणित, अंकगणित से इस मामले में अलग है कि यह सीधे संख्याओं का प्रयोग करने के बजाय उनके स्थान पर अक्षरों का प्रयोग करता है जो या तो अज्ञात होतीं हैं या जो अनेक मान धारण कर सकतीं हैं।

बीजगणित चर तथा अचर राशियों के समीकरण को हल करने तथा चर राशियों के मान निकालने पर आधारित है। बीजगणित के विकास के फलस्वरूप निर्देशांक ज्यामिति व कैलकुलस का विकास हुआ जिससे गणित की उपयोगिता बहुत बढ़ गयी। इससे विज्ञान और तकनीकी के विकास को गति मिली।

महान गणितज्ञ भास्कराचार्य द्वितीय ने कहा है - 
: "पूर्व प्रोक्तं व्यक्तमव्यक्तं वीजं प्रायः प्रश्नानोविनऽव्यक्त युक्तया।"
: " ज्ञातुं शक्या मन्धीमिर्नितान्तः यस्मान्तस्यद्विच्मि वीज क्रियां च।"

अर्थात् मन्दबुद्धि के लोग व्यक्ति गणित (अंकगणित) की सहायता से जो प्रश्न हल नहीं कर पाते हैं, वे प्रश्न अव्यक्त गणित (बीजगणित) की सहायता से हल कर सकते हैं। दूसरे शब्दों में, बीजगणित से अंकगणित की कठिन समस्याओं का हल सरल हो जाता है।

बीजगणित से साधारणतः तात्पर्य उस विज्ञान से होता है, जिसमें संख्याओं को अक्षरों द्वारा निरूपित किया जाता है। परन्तु संक्रिया चिह्न वही रहते हैं, जिनका प्रयोग अंकगणित में होता है। मान लें कि हमें लिखना है कि किसी आयत का क्षेत्रफल उसकी लंबाई तथा चौड़ाई के गुणनफल के समान होता है तो हम इस तथ्य को निमन प्रकार निरूपित करेंगे—

: क्ष = ल x च 

बीजगणिति के आधुनिक संकेतवाद का विकास कुछ शताब्दी पूर्व ही प्रारम्भ हुआ है; परन्तु समीकरणों के साधन की समस्या बहुत पुरानी है। ईसा से 2000 वर्ष पूर्व लोग अटकल लगाकर समीकरणों को हल करते थे। ईसा से 300 वर्ष पूर्व तक हमारे पूर्वज समीकरणों को शब्दों में लिखने लगे थे और ज्यामिति विधि द्वारा उनके हल ज्ञात कर लेते थे।

मोटे अर्थ में बीजगणित, गणित की उस शाखा को कहते हैं जिसमें संख्याओं के गुणों और उनके पारस्परिक संबंधों का विवेचन सामान्य प्रतीकों (symbols) द्वारा किया जाता है। ये प्रतीक अधिकांशतः अक्षर (a, b, c...,x, y, z) और संक्रिया चिह्न (operation signs) (+, -, *...) और संबंधसूचक चिह्न (=, > , <...) होते हैं। उदाहरणत:, x2 +3x = 28 का अर्थ है, 'कोई ऐसी संख्या x है, जिसके वर्ग में यदि उसका तीन गुना जोड़ दिया जाए, तो फल 28 मिलता है। बीजगणितीय प्रतीकों और संख्याओं का उपयोग न केवल गणित में किन्तु विज्ञान की विभिन्न शाखाओं में होने लगा है। व्यापक अर्थ में बीजगणित में निम्नलिखित विषयों का विवेचन सम्मिलित होता है :

समीकरण (equation), बहुपद (polynomial), वितत भिन्न (continued fraction), श्रेणी (series), संख्या अनुक्रम (sequence of numbers), सारणिक (determinant), समघात (form), नए प्रकार की संख्याएँ, जैसे संख्यायुग्म, मैट्रिक्स।
बौद्ध धर्म

शाक्यमुनि बुद्ध, [[अभयमुद्रा|अभय मुद्रा]] में ([[हांगकांग]])

बौद्ध धर्म के उपदेशों के प्रचार-प्रसार के लिए [[सम्राट अशोक|अशोक]] ने दूर-दूर तक बौद्ध-उपदेशक भेजे।

' प्रबुद्ध सोसाइटी के सभापति डॉ॰ श्रीप्रकाश'बरनवाल का कहना है कि"बौद्ध धर्म"' भारत की श्रमण परम्परा से निकला ज्ञान धर्म और दर्शन है। ईसा पूर्व 6 वीं शताब्दी में गौतम बुद्ध द्वारा बौद्ध धर्म का प्रवर्तन किया गया। गौतम बुद्ध का जन्म 563 ईसा पूर्व में लुम्बिनी (वर्तमान नेपाल में) में हुआ, उन्हें बोध गया में ज्ञान की प्राप्ति हुई, जिसके बाद सारनाथ में प्रथम उपदेश दिया, और उनका महापरिनिर्वाण 483 ईसा पूर्व कुशीनगर,भारत में हुआ था। उनके महापरिनिर्वाण के अगले पाँच शताब्दियों में, बोद्ध धर्म पूरे भारतीय उपमहाद्वीप में फैला और अगले दो हजार वर्षों में मध्य, पूर्वी और दक्षिण-पूर्वी एशिया में भी फैल गया।

बौद्ध धर्म में प्रमुख सम्प्रदाय हैं: हीनयान, थेरवाद, महायान और वज्रयान, परन्तु सभी बौद्ध सम्प्रदाय बुद्ध के सिद्धान्त ही मानते है। ईसाई धर्म के बाद बौद्ध धर्म दुनिया का पांचवा सबसे बड़ा धर्म हैं। 2020 के गन्ना के हिसाब से दुनिया के करीब 2 अरब (29%) लोग बौद्ध धर्म के अनुयायी हैं। किन्तु, अमेरिका के प्यु रिसर्च के अनुसार, विश्व में लगभग 54 करोड़ लोग बौद्ध धर्म के अनुयायी है, जो दुनिया की आबादी का 7% हिस्सा है। प्यु रिसर्च ने चीन, जापान व वियतनाम देशों के बौद्धों की संख्या बहुत ही कम बताई हैं, हालांकि यह देश सर्वाधिक बौद्ध आबादी वाले शीर्ष के तीन देश हैं। दुनिया के 200 से अधिक देशों में बौद्ध अनुयायी हैं। किन्तु चीन, जापान, वियतनाम, थाईलैण्ड, म्यान्मार, भूटान, श्रीलंका, कम्बोडिया, मंगोलिया, लाओस, सिंगापुर, दक्षिण कोरिया एवं उत्तर कोरिया समेत कुल 13 देशों में बौद्ध धर्म 'प्रमुख धर्म' है। भारत, नेपाल, अमेरिका, ऑस्ट्रेलिया, इंडोनेशिया, रूस, ब्रुनेई, मलेशिया आदि देशों में भी करोड़ों बौद्ध अनुयायी हैं।